Държавен вестник, бр. 60, 2016 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  60
(3) С разпределянето на работните смени 
се определя времето за хранене и времето 
за отдих, както и физиологичните почивки.
(4) Времето за хранене или времето за от-
дих не може да бъде по-малко от 30 минути.
Чл. 14. (1) Работните смени се организират 
в седмичен или месечен график, изготвен от 
ръководителя на съответната структура или 
от служител, определен със заповед на ръко-
водителя по чл. 11.
(2) При разпределянето на работните 
смени в графиците по ал. 1 не се допуска 
смесването на смени с различна продължи-
телност в рамките на един отчетен период с 
изключение на служителите, които извършват 
охрана на дипломатически представителства, 
на служителите от Специализирания отряд 
за борба с тероризма (СОБТ) и служителите, 
на които работното време е организирано на 
24-часови работни смени.
(3) При разпределянето на работните сме-
ни в графиците по ал. 1 работното време на 
всички служители се разпределя по начин, по 
който да се спази изискването на чл. 2, ал. 1, 
като не се надвишава установената нормал-
на продължителност на работното време за 
едномесечния период.
(4) Графиците по ал. 1 се утвърждават от 
ръководителя по чл. 11 или от оправомощено 
от него длъжностно лице с ръководни функции.
(5) Промени в утвърдения график се из-
вършват по реда на ал. 1 – 4.
Чл. 15. (1) При разпределяне на работните 
смени или дежурствата на държавните слу-
жители се осигуряват не по-малко от 12 часа 
непрекъсната междудневна почивка.
(2) Държавните служители на ненормиран 
работен ден имат право на непрекъсната сед-
мична почивка в размер два последователни 
дни, от които единият е поначало в събота 
или неделя, като им се осигурява най-малко 
48 часа непрекъсната седмична почивка.
(3) За държавните служители, работещи 
на смени, непрекъснатата седмична почивка 
е не по-малко от 36 часа.
(4) По изключение при разместване на ин-
дивидуалните смени или дежурства се допуска 
непрекъснатата седмична почивка да бъде в 
намален размер, но не по-малко от 24 часа.
(5) При нарушена 12-часова непрекъсната 
междудневна почивка или на непрекъсната 
седмична почивка по ал. 2 и 3 след при-
ключване на положения труд на служителя 
се осигурява не по-малко от 12 часа непре-
късната междудневна почивка или 36 часа 
непрекъсната седмична почивка. 
(6) В случаите по ал. 5 в заповедта за 
полагане на труд извън редовното работно 
време или с отделна заповед на ръководителя 
на структурата изрично се посочват дата и 
час за явяване на работа.
Чл. 16. (1) Максималната продължител-
ност на времето на разположение не може 
да превишава:
1. общо за един календарен месец – 100 часа;
2. през почивни дни – 24 часа.
(2) На държавния служител не може да се 
възлага да бъде на разположение или на де-
журство в два последователни календарни дни.
(3) Разпоредбите на ал. 1 и 2 не се прила-
гат за държавните служители на СОБТ при 
изпълнение на законоустановените дейности.
(4) Разпоредбата на ал. 2 не се прилага за 
държавните служители на Медицинския ин-
ститут на МВР при оказване на медицинска 
помощ.
(5) Разпоредбите на ал. 1 и 2 по отношение 
времето на разположение не се прилагат за 
държавните служители на Главна дирекция 
„Пожарна безопасност и защита на населени-
ето“ и на областните дирекции на МВР при 
изпълнение на законоустановените дейности 
при бедствие по смисъла на Закона за защита 
при бедствия (ЗЗБ).
Чл. 17. Държавните служители, командиро-
вани за изпълнение на служебни задължения, 
спазват работното време на структурата или 
звеното, в която са командировани.
Раздел ІV
Полагане на труд извън редовното работно 
време
Чл. 18. (1) Държавните служители изпъл-
няват служебните си задължения извън ре-
довното работно време въз основа на заповед 
за полагане на труд извън редовното работно 
време, издадена от ръководителя по чл. 11 
или оправомощено от него длъжностно лице 
с ръководни функции. 
(2) За държавните служители от звената на 
пряко подчинение на министъра на вътреш-
ните работи или на главния секретар на МВР 
заповедта по ал. 1 се издава от министъра на 
вътрешните работи, съответно от главния се-
кретар на МВР или от изрично оправомощени 
от тях длъжностни лица.
(3) В случаите, когато служител, работещ 
на смени, при обичайно изпълнение на слу-
жебните си задължения надвиши нормативно 
установения брой часове за отчетен едноме-
сечен период, тези часове се компенсират 
като труд извън редовното работно време и се 
отчитат с протокол (приложение № 1), без да 
се издава заповед по ал. 1, който се изготвя 
и утвърждава по реда на чл. 23.
(4) Заповедта за полагане на труд извън 
редовното работно време се издава за всеки 
конкретен случай не по-рано от пет работни 
дни преди полагането на труда и в нея се 
посочват конкретните задачи, които ще бъдат 
изпълнявани по време на полагането на труда.
(5) В случаите, когато на служител е раз-
поредено да положи труд извън редовното 
работно време по време на разположение, в